Onnenpoika (Mikko Alatalon albumi)

Onnenpoika on suomalaisen laulajan Mikko Alatalon kuudes albumi. Se julkaistiin Finnscandian Hi-Hat-levymerkillä vuonna 1979.

Samaan aikaan kun Alatalo keräsi - Suomea kiertäen - tietoa ja kokemuksia Siirtomaa-Suomen laulusarjan loppuunsaattamista varten, hänen lauluntekijäkumppaninsa Harri Rinne koetti yhdistellä yhteiskunnallista otetta sisältävää sanomaa ja vuosikymmenien takaista kuplettiperinnettä toisiinsa. Näistä aineksista syntyi Onnenpoika, Alatalon ensimmäinen todellinen kuplettilevy.

Muuten Finnscandia antoi Alatalolle vapaat kädet, mutta yhtiö ei tahtonut hyväksyä tämän omaa yhtyettä levylle. Laulajalle tämä oli kuitenkin tärkeää ja yhtye hyväksyttiin lopulta. Siihen kuuluivat: Heikki Hakola (rummut), Juuso Nordlund (basso), Raikku Nyyssönen (kitara) ja Mikon tuleva monivuotinen kumppani Masi Luoma (koskettimet). Soolokitarat soitti kuitenkin Janne Louhivuori.

Onnenpojan kappaleista tunnetuin on Syksyn sävel-kupletti "Vesilasi, vessanavain, heiniä paali", jonka ansiosta - Alatalon kansansuosion lisäksi - albumi myi hyvin. Puhdasoppista Alatalo - Rinteen rautalankakuplettia edusti "Se on eldankaa". Samanhenkistä musiikkia he tulisivat tekemään 1980- ja 1990-luvuillakin.

Kappaleet 

Jokaiselle kappaleelle on sisäpussissa annettu nimen lisäksi myös ingressi. Nämä on merkitty kappaleluetteloon aina kyseisen kappaleen alle

A-puoli

 
Kärryt on pysäytetty tipahtaneita varten. Asemalla seistään neljättä minuuttia. Tilaa kokonaiselle sukupolvelle ja rapiat päälle.
 
Elämä on raskaan kuorman puskemista ja työntämistä, ylämäkeen. Vain harvoin saamme juovuttavan skyytin ryypyn elämän maljasta, ihanammasta kuin kaikki Kuusen Pekan yhteensä. Ja vain muutaman vetäisyn tähden työnnetään ja pusketaan ja työnnetään...
 
Esim. omakotitalon rakentamiseen vaadittavista papereista ja piirustuksista saisi peräkkäin asetettuna ketjun, joka yltäisi paitsi yli Atlantin vielä hyvän matkaa Yhdysvaltain keskiosiin. Mitä tekee jätkä.
 
Kyrö=aitosuomalainen, mentaliteettia ilmaiseva sana, merk. uhmakas, elämälle mutta ei ihmisille alistuva, elämäniloinen. Kyseistä ilmiötä ei tunneta maamme ulkopuolella; vrt. sisu. Myös nimissä; Iso-, Vähä-, Hämeen-.
 
Ralli, jossa yhdistyvät esittäjän elämäkerralliset ainekset siihen tosiseikkaan että inhimilliset perustarpeet ovat lopultakin varsin vähäiset, jos niikseen tulee. Kunhan imago säilyy.
 
Vain suomalaiset eivät tiedä, miten hieno maa Suomi on. Puhumattakaan siitä, kuinka hyvän tästä saisi. Asia korjataan tällä siivulla.
 
Kansanlaulu, joka kansalta on muilta kiireiltä jäänyt tekemättä.
B-puoli

Vuodet vierivät, ihminen kypsyy. Silti mitään erehdystä ei olisi halunnut jättää tekemättä. Menneet omat pikku erehdykset ovat kokemusta, vain herrojen erehdykset ovat rikoksia...
 
Kaikkien vuosikymmenien nuorisoilla on omat Syvärinsä ja Vanhansa. Mutta mikä siitä on vain nuoruutta ja mikä asiaa?
 
Oma muutos näkyy toisissa ihmisissä.
 
Ne elämäntavat ovat keskiluokkaisia, joita emme ole itse valinneet. Ja syyttömät heittäkööt ensimmäiset kivet.
 
Rakastumisen kaltainen voimakas tunnetila kiihdyttää solujen kuolemaa miltei 7%. Olisi hyvä oppia rakastamaan tuonne viiden prosentin nurkille terveydellisistä syistä.
 
Joidenkin radioaktiivisten aineiden puoliintumisaika on 100 000 vuotta. Ne ovat vaarattomia miljoonassa vuodessa. Herrat ovat laskeneet, ettei Suomessa ole maanjäristyksiä tai mannerlaattojen liikkeitä tuona aikana, joten jätteitä voidaan säilyttää. Tämä kappale ei kerro näistä asioista.

Kokoonpano 
 Mikko Alatalo – laulu
 Heikki Hakola – rummut
 Juuso Nordlund – basso
 Raikku Nyyssönen – kitara
 Masi Luoma – koskettimet
 Janne Louhivuori – soolokitarat

Lähteet 

 Onnenpoika -albumi Mikko Alatalon artistisivuilla

Viitteet 

Mikko Alatalon albumit
Vuoden 1979 albumit
Tommi Liuhalan tuottamat albumit
Kassu Halosen tuottamat albumit